Source: https://podpora.financnasprava.sk/413108-Predmet-dane-pri-pou%C5%BE%C3%ADvan%C3%AD-vozidla-v-r%C3%A1mci-hlavnej-aj-ved%C4%BEaj%C5%A1ej-%C4%8Dinnosti-pr%C3%ADspevkovej-organiz%C3%A1cie
Timestamp: 2020-02-22 07:43:46+00:00

Document:
Predmet dane pri používaní vozidla v rámci hlavnej aj vedľajšej činnosti príspevkovej organizácie
Úvod > Daň z motorových vozidiel > Predmet dane z MV > Stanoviská Finančného riaditeľstva SR > Predmet dane pri používaní vozidla v rámci hlavnej aj vedľajšej činnosti príspevkovej organizácie
Otázka č. 1 - používanie vozidla príspevkovou organizáciou v rámci hlavnej aj vedľajšej činnosti
Vozidlo používame na údržbu ciest ako príspevková organizácia v rámci hlavnej činnosti. Podľa zriaďovacej listiny je vozidlo používané napríklad v lete tri mesiace aj na podnikateľskú činnosť (podľa zákona o dani z motorových vozidiel, keďže je vozidlo používané na podnikanie, je predmetom dane z motorových vozidiel). Ďalej s vozidlom už nebudeme podnikať, vozidlo budeme používať iba v rámci hlavnej činnosti. Je možné nejakým spôsobom prerušiť platenie dane z motorových vozidiel (vozidlo nie je možné vyradiť z evidencie ani dočasne, nakoľko sa používa v rámci našej hlavnej činnosti)?
Ďalšou otázkou je, že ak vozidlo použijeme len raz na podnikanie (v rámci vedľajšej činnosti), to znamená, že už s ním nebudeme podnikať a budeme ho používať len na našu hlavnú činnosť, či daň z motorových vozidiel musíme platiť dovtedy, kým vozidlo nevyradíme z evidencie dopravného inšpektorátu alebo ukončíme podnikanie ako organizácia?
Podľa § 8 ods. 1 zákona zákon o dani z motorových vozidiel daňová povinnosť vzniká prvým dňom mesiaca, v ktorom boli splnené rozhodujúce skutočnosti podľa § 2 ods. 1, ak odseky 4 a 5 neustanovujú inak.
Zákon o dani z motorových vozidiel v § 8 ods. 2 upravuje zánik daňovej povinnosti. Podľa predmetného ustanovenia daňová povinnosť zaniká posledným dňom mesiaca, v ktorom došlo k
Podľa § 8 ods. 6 zákona o dani z motorových vozidiel daňová povinnosť zaniká 31. decembra predchádzajúceho zdaňovacieho obdobia, ak v zdaňovacom období neboli splnené rozhodujúce skutočnosti podľa § 2 ods. 1 cit. zákona a v tomto zdaňovacom období o vozidle nebolo účtované, vozidlo nebolo evidované v daňovej evidencii alebo neboli uplatňované výdavky spojené s používaním vozidla.
Na základe uvedeného, ak u daňovníka (príspevkovej organizácie) vznikla daňová povinnosť z dôvodu použitia vozidla na podnikanie (počas troch mesiacov) v rámci jeho vedľajšej činnosti a následne v rámci jeho hlavnej činnosti sa vozidlo prestane používať na podnikanie, v danom prípade nedochádza k zániku daňovej povinnosti podľa § 8 ods. 2 zákona o dani z motorových vozidiel. Daňová povinnosť naďalej trvá až do doby zániku daňovej povinnosti z dôvodov uvedených § 8 ods. 2 zákona o dani z motorových vozidiel. V uvedenom prípade nezaniká daňová povinnosť ani podľa ustanovenia § 8 ods. 6 citovaného zákona, nakoľko o vozidle je v priebehu zdaňovacieho obdobia účtované v rámci hlavnej činnosti príspevkovej organizácie.
»Predmet dane v prípade prestavby vozidla
»Predmet dane v prípade zahraničnej osoby

References: § 8
 § 2
 § 8
 § 8
 § 2
 § 8
 § 8
 § 8